Rikunarita-ORG/Wikinium huggingface dataset:
# toki Isilan

| toki Isilan
 *Íslenska* |
| --- |
| ma | ma Isilan |
| kulupu toki | Palata Elopa |
| toki pi tenpo pini | toki Nolon
* toki Isilan
 |
| nanpa toki |
| ISO 639-1 | `is` |
| ISO 639-2 | `isl` |
| ISO 639-3 | `isl` |
| Glottolog | `icel1247` |
| Linguasphere | `52-AAA-aa` |

**toki Isilan** (*Íslenska*) li toki lawa pi ma Isilan. jan 314,000 li toki e toki ni. ona li lon kulupu toki Kemani. toki tan toki Nolon la, toki mute li ante mute. taso, toki Isilan li ante lili taso. kin la, toki Isilan en toki Nolon li ante kin.
# toki Tansi

| toki Tansi
 *Dansk* |
| --- |
| ma | ma Tansi |
| kulupu toki | Palata Elopa |
| toki pi tenpo pini | toki Nolon
* toki Tansi
 |
| nasin sitelen | sitelen Lasina |
| nanpa toki |
| ISO 639-1 | `da` |
| ISO 639-2 | `dan` |
| ISO 639-3 | `dan` |
| Glottolog | `dani1285` |
| Linguasphere | `5 2-AAA-bf & -ca to -cj` |

**toki Tansi** (toki Tansi la: *Dansk*) li toki lawa pi ma Tansi. ona li lon ma Kalalinuna li lon ma Tansi. toki Tansi en toki Wensa en toki Nosiki li sama mute. tenpo mute la jan Wensa en jan Nosiki li ken sona e toki Tansi. taso toki Tansi li ante mute.

## kalama

toki Tansi li jo e kalama mute. nimi mute li ante tan ni: ona li jo e kon wawa (toki Tansi la: *Stød*).
# toki Netelan

| toki Netelan
 *Nederlands* |
| --- |
| sitelen Lasina |
| ma | ma Netelan ma Pesije ma Suliname ma Kanse |
| toki luka | luka Netelan (NmG) |
| nanpa toki |
| ISO 639-1 | `nl` |
| ISO 639-3 | `nld` |

jan li **toki Netelan** (toki Netelan la: *Nederlands*) lon ma Netelan lon ma Pesije lon ma Suliname. nimi Kepeken en nimi Loje en nimi Sitelen li nimi lon toki pona tan nimi pi toki Netelan. toki Netelan li lon kulupu toki Kemani li lon kulupu toki Palata-Elopa. ona li sama toki Apikan mute li sama toki Tosi li sama toki Inli.

## toki pi toki Netelan

* toki!: Hallo!
* mi tawa / tawa pona: Tot ziens
* nimi sina li seme?: Wat is jouw naam?
* nimi mi li...: Mijn naam is...
* mi: ik
* sina: jij/u
* ona: hij/zij/het (ona li mije la o kepeken e nimi 'hij'. ona li meli la o kepeken e nimi 'zij'. ona li ijo la o kepeken e nimi 'het'.)
* toki Netelan: Nederlands
* sina toki ala toki e toki pona?: Spreek jij Toki Pona?
* ona: hij/zij/zij
* sina: jou

## nanpa

* ala: nul /nʏl/
* wan: één /eːn/
* tu: twee /tʋeː/
* tu wan: drie /dri/
* tu tu: vier /viːr/, /viər/, [f-]
* luka: vijf /vɛi̯f/
* luka wan: zes /zɛs/
* luka tu: zeven /'zeː.və(n)/
* luka tu wan: acht /ɑxt/
* luka tu tu: negen /'neː.ɣə(n)/
* luka luka: tien /tin/
# toki mama Kemani

**toki mama Kemani** li mama pi kulupu toki Kemani. toki mama ona li toki Palata Elopa nanpa wan. jan pi toki mama Keman li lipu ala. ni la, mi mute li sona mute ala e nasin pi toki ni, li wile kepeken e toki lili ona tawa kama sona ona.